**รายงานการประชุมสภาองค์การบริหารส่วนตำบลคลองหินปูน**

**สมัยสามัญ สมัยแรก ประจำปี ๒๕62**

 **เมื่อวันจันทร์ที่ ๑5 เดือนกุมภาพันธ์ พ.ศ.๒๕62**

**ณ ห้องประชุมองค์การบริหารส่วนตำบลคลองหินปูน**

**เริ่มประชุมเวลา ๐๙.๐๐ น. เลิกประชุมเวลา ๑3.3๐ น.**

**\*\*\*\*\*\*\*\*\*\*\*\*\*\*\***

**ผู้มาประชุม**

1. นายสุพล ศรีเคน ตำแหน่ง ประธานสภาองค์การบริหารส่วนตำบลคลองหินปูน
2. นายสง่า คำสมัย ตำแหน่ง รองประธานสภาองค์การบริหารส่วนตำบลคลองหินปูน
3. นายสายชล กลัดบุบผา ตำแหน่ง เลขานุการสภาองค์การบริหารส่วนตำบลคลองหินปูน
4. นางพรสิริ จันทร์หลุย ตำแหน่ง สมาชิกสภาองค์การบริหารส่วนตำบล หมู่ที่ ๒
5. นางจันเพ็ญ สิมาชัย ตำแหน่ง สมาชิกสภาองค์การบริหารส่วนตำบล หมู่ที่ ๓
6. นายศักดิ์ศรี เหลืองอร่าม ตำแหน่ง สมาชิกสภาองค์การบริหารส่วนตำบล หมู่ที่ ๕
7. นางฉวีวรรณ หลวงบุญ ตำแหน่ง สมาชิกสภาองค์การบริหารส่วนตำบล หมู่ที่ ๕
8. นายวรากร อินบุญยา ตำแหน่ง สมาชิกสภาองค์การบริหารส่วนตำบล หมู่ที่ ๖
9. นางเทวิกา คนคล่อง ตำแหน่ง สมาชิกสภาองค์การบริหารส่วนตำบล หมู่ที่ ๖
10. นายสุด มากจันทึก ตำแหน่ง สมาชิกสภาองค์การบริหารส่วนตำบล หมู่ที่ ๗
11. นางสาวศิริพร สิริแสงจันทร์ ตำแหน่ง สมาชิกสภาองค์การบริหารส่วนตำบล หมู่ที่ ๗
12. นายบุญเลิศ ศรีอ่อน ตำแหน่ง สมาชิกสภาองค์การบริหารส่วนตำบล หมู่ที่ ๘
13. นางสาวอารีย์ โนนสีลา ตำแหน่ง สมาชิกสภาองค์การบริหารส่วนตำบล หมู่ที่ ๘
14. นายสมปอง สุทธิรอด ตำแหน่ง สมาชิกสภาองค์การบริหารส่วนตำบล หมู่ที่ ๙
15. นายสุริโย โกษาจันทร์ ตำแหน่ง สมาชิกสภาองค์การบริหารส่วนตำบล หมู่ที่ ๑๐
16. นายนัฐวุฒิ สุขเจริญ ตำแหน่ง สมาชิกสภาองค์การบริหารส่วนตำบล หมู่ที่ ๑๑
17. นางกิมเฮียง เจริญดง ตำแหน่ง สมาชิกสภาองค์การบริหารส่วนตำบล หมู่ที่ ๑๒
18. นางบุษดี บุญมี ตำแหน่ง สมาชิกสภาองค์การบริหารส่วนตำบล หมู่ที่ ๑๒
19. นายอนันต์ น้อยอุทัย ตำแหน่ง สมาชิกสภาองค์การบริหารส่วนตำบล หมู่ที่ ๑๓
20. นายวิลัย อาทร ตำแหน่ง สมาชิกสภาองค์การบริหารส่วนตำบล หมู่ที่ ๑๔
21. นายมนตรี ทูคำมี ตำแหน่ง สมาชิกสภาองค์การบริหารส่วนตำบล หมู่ที่ ๑๔
22. นายสมัย พรมมวงศ์ ตำแหน่ง สมาชิกสภาองค์การบริหารส่วนตำบล หมู่ที่ ๑๕

23. นายชัยวัฒน์ จึงตระกูล ตำแหน่ง สมาชิกสภาองค์การบริหารส่วนตำบล หมู่ที่ ๑5

24. นายโสวัตร์ ทาเที่ยง ตำแหน่ง สมาชิกสภาองค์การบริหารส่วนตำบล หมู่ที่ ๑๖

25. นายสังวาลย์ อินทะโชติ ตำแหน่ง สมาชิกสภาองค์การบริหารส่วนตำบล หมู่ที่ ๑๖

2

**ผู้ลาการประชุม**

1. นายศิริชัย สุดดี ตำแหน่ง สมาชิกสภาองค์การบริหารส่วนตำบล หมู่ที่ 2
2. นายชำนาญ หวังบุญ ตำแหน่ง สมาชิกสภาองค์การบริหารส่วนตำบล หมู่ที่ 9
3. นางสาวมะลิวัลย์ อุททา ตำแหน่ง สมาชิกสภาองค์การบริหารส่วนตำบล หมู่ที่ 10
4. นายทองอยู่ ทนงค์สำโรง ตำแหน่ง สมาชิกสภาองค์การบริหารส่วนตำบล หมู่ที่ ๑๓

**ผู้เข้าร่วมการประชุม**

1. นายชาญ โต๊ะสิงห์ ตำแหน่ง นายกองค์การบริหารส่วนตำบล
2. นายวสุพล ทอดสนิท ตำแหน่ง รองนายกองค์การบริหารส่วนตำบล
3. นางสาวนารี นามอน ตำแหน่ง เลขานุการนายกองค์การบริหารส่วนตำบล
4. นางสาวสุดารัตน์ สีทอง ตำแหน่ง ผู้ใหญ่บ้านหมู่ที่ ๕
5. นายศรีนวล พุฒหอม ตำแหน่ง ผู้ช่วยผู้ใหญ่บ้านหมู่ที่ ๑๖
6. นายสุทิน ด่านเรือ ตำแหน่ง ผู้ใหญ่บ้านหมู่ที่ ๘
7. นางสาวศิรินภา แปลงทุน ตำแหน่ง ผู้ช่วยผู้ใหญ่บ้านหมู่ที่ ๑๒
8. นายสุพัฒนา วิเศษ ตำแหน่ง ปลัดอำเภอ
9. นายคชาณัฐ แก้วสีโท ตำแหน่ง ผู้ใหญ่บ้านหมู่ที่ ๒
10. นางสาวขวัญฤทัย เขื่อนจันทึก ตำแหน่ง หัวหน้าสำนักปลัด อบต.
11. นายประดิษฐ์ ยศศรี ตำแหน่ง ผู้อำนวยการกองสาธารณสุขและสิ่งแวดล้อม
12. นายบัญญัติ หลำเจริญ ตำแหน่ง นายช่างโยธา
13. นางนิตญา ล้านสา ตำแหน่ง นักวิเคราะห์นโยบายและแผน
14. นายพรหมพิราม โพธิมูล ตำแหน่ง นายช่างโยธา
15. นายตรีทิพย์ ตรีจักรสังข์ ตำแหน่ง นักทรัพยากรบุคคล
16. นายอนุวัฒน์ ลือวิเศษ ตำแหน่ง ผู้ช่วยช่างโยธา
17. นางสาววาสนา โสหนองบัว ตำแหน่ง คนงานทั่วไป
18. นางพรรณี วัฒนเสวกอนันต์ ตำแหน่ง ผู้ช่วยเจ้าหน้าที่จัดเก็บรายได้
19. นายประกรรษวัต เดชสุภา ตำแหน่ง ผู้ช่วยเจ้าหน้าที่พัสดุ
20. นางสาวพัชนี บรรเทาทุกข์ ตำแหน่ง ผู้ช่วยเจ้าพนักงานธุรการ
21. นายเสกสันติ์ ศรีบุบผา ตำแหน่ง เจ้าพนักงานธุรการ

**เริ่มประชุมเวลา ๐๙.๐๐ น.**

นายสายชล กลัดบุบผา เลขานุการสภา อบต. -ตรวจนับองค์ประชุมแล้ว มีสมาชิกสภา อบต. เข้าร่วมประชุม จำนวน ๒๔ ท่าน จึงแจ้งประธานสภา อบต.กล่าวเปิดประชุม

๓

นายสุพล ศรีเคน ประธานสภา อบต. -ขอเชิญผู้เข้าร่วมประชุมแจ้งข้อราชการให้ที่ประชุมทราบ

นายสุพัฒนา วิเศษ ปลัดอำเภอ -ขอขอบคุณที่สมาชิกสภา อบต.เข้าร่วมกิจกรรมการประเมินกำนันดีเด่นระดับจังหวัดและโครงการจังหวัดเคลื่อนที่ ต้องขออภัยโครงการจังหวัดเคลื่อนที่ ที่ทางอำเภอและจังหวัดไม่ได้นำเข้าแผนพัฒนาท้องถิ่น แต่ทาง อบต.ก็พิจารณาจัดทำงบประมาณดำเนินโครงการให้ ในกรณีที่มีชาวบ้านหมู่ที่ 6 เสียชีวิตจาการจมน้ำ จำนวน 2 ราย กรณีดังกล่าวไม่น่าจะเกิดขึ้นในตำบลของเรา จึงฝากประชาสัมพันธ์หรือการอบรมให้ความรู้เรื่องการเอาชีวิตรอดจากการจมน้ำหรือจากภัยพิบัติอื่นๆ ในเรื่องต่อไป คือ การลาออกจากตำแหน่งผู้ใหญ่บ้าน ของผู้ใหญ่บ้านหมู่ที่ 15 ซึ่งนายอำเภอวังน้ำเย็นได้อนุมัติแล้ว โดยจะมีการเลือกผู้ใหญ่บ้านในวันที่ 11 มีนาคม 2562 เรื่องที่สาม คือ การเลือกตั้งสมาชิกสภาผู้แทนราษฎร ในวันที่ 24 มีนาคม 2562 เลือกตั้งล่วงหน้าวันที่ 17 มีนาคม 2562 การเลือกตั้งล่วงหน้าต้องมีการลงทะเบียนขอใช้สิทธิ์ ซึ่งมี 2 แบบ คือ แบบในเขตเลือกตั้ง และนอกเขตเลือกตั้ง กรณีในเขตเลือกตั้งต้องมีความจำเป็นจริงๆ จึงจะลงทะเบียนได้ เช่น หมดนัด ติดภารกิจที่มีคำสั่งชัดเจน การจัดทำสถานที่ปิดประกาศการเลือกตั้งฯ ซึ่ง อบต.ได้จัดทำแล้ว แต่ช่องที่ปิดประกาศเป็นแนวนอน ให้ปรับปรุงให้เป็นแบบแนวตั้ง และนายอำเภอวังน้ำเย็นฝากมาในเรื่องของการเข้าร่วมประชุมที่อำเภอ ให้มอบหมายให้ผู้ที่มีอำนาจตัดสินใจเข้าร่วมประชุม ระดับรองปลัด อบต.ขึ้นไป แต่งเครื่องแบบสีกากี

นายคชาณัฐ แก้วสีโท ผู้ใหญ่บ้านหมู่ที่ 2 -แจ้งขอความอนุเคราะห์ซ่อมแซมเสียงตามสาย หมู่ที่ 2 กลุ่มบ้านปู่โอ่ง และฝากประชาสัมพันธ์งานบุญผะเหวต เทศน์มหาชาติ วัดคลองหินปูน วันที่ 8 – 9 มีนาคม 2562

นางสาวสุดารัตน์ สีทอง ผู้ใหญ่บ้านหมู่ที่ 5 -แจ้งเสียงตามสายหมู่ที่ 5 ถูกรถที่มาส่งอุปกรณ์ก่อสร้างบ้านเกี่ยวสายขาด และติดตามตัวคนขับรถไม่ทัน จึงขอฝากให้พิจารณา

นายสุพล ศรีเคน ประธานสภา อบต. -พูดถึงเรื่องมาตรการห้ามเผา

นางสาวอารีย์ โนนสีลา ส.อบต.หมู่ที่ 8 -ในฐานะเกษตรกรผู้ปลูกอ้อย หากรัฐบาลจะห้ามไม่ให้เผา และให้โรงงานหยุดรับอ้อยที่มีการเผา คงเป็นไปได้ยาก เพราะภาระค่าใช้จ่ายของเกษตรกรจะเพิ่มมากขึ้น หากจะไปซื้อเครื่องจักร คือรถตัดอ้อย เกษตรกรคงสู้ราคาไม่ไหว เพราะราคารถตัดแพงมาก และต้องไปกู้หนี้ยืมสินมาจึงจะซื้อได้

นายสุพัฒนา วิเศษ ปลัดอำเภอ -กรณีดังกล่าวเป็นเรื่องนโยบายรัฐบาล ถ้าใช้การตัด จะเพิ่มค่าใช้จ่ายด้านแรงงาน จะซื้อรถตัดคงไม่ไหว ฝากประชาสัมพันธ์ หากจะเผา ขอรบกวนให้แจ้งผู้ใหญ่บ้าน แต่ผู้ใหญ่บ้านไม่มีอำนาจอนุญาต แต่ให้รายงานให้ฝ่ายความมั่นคงทราบ

นายสุพล ศรีเคน ประธานสภา อบต. -เรื่องดังกล่าวท้องถิ่นต้องมีกฎหมายมารองรับ

**ระเบียบวาระที่ ๑ เรื่องประธานจะแจ้งต่อที่ประชุม**

-ไม่มี

4

**ระเบียบวาระที่ ๒ รับรองรายงานการประชุมครั้งที่แล้ว**

รายงานการประชุมสภาองค์การบริหารส่วนตำบลคลองหินปูน สมัยสามัญ สมัยที่

4 ครั้งที่ 2 เมื่อวันที่ 21 สิงหาคม 2561

นางพรสิริ จันทร์หลุย เลขานุการกรรมการตรวจรายงานการประชุม -ชี้แจงผลการตรวจรายงานการประชุมครั้งที่แล้ว ถูกต้องและเป็นตามระเบียบวาระการประชุม

นายสุพล ศรีเคน ประธานสภา อบต. -มีสมาชิกสภา อบต.ท่านใดจะแก้ไขเพิ่มเติมรายการประชุมดังกล่าวหรือไม่ ถ้าไม่มีขอมติที่ประชุมในการรับรองรายงานการประชุม

มติที่ประชุมสภา อบต. -มีมติเป็นเอกฉันท์รับรองรายงานการประชุมสภาองค์การบริหารส่วนตำบลคลองหินปูน สมัยสามัญ สมัยที่ 4 ครั้งที่ 2 เมื่อวันที่ 21 สิงหาคม 2561จำนวน 23 เสียง ไม่รับรอง 0 เสียง

**ระเบียบวาระที่ ๓ กระทู้ถาม**

-ไม่มี

**ระเบียบวาระที่ ๔ เรื่องที่คณะกรรมการที่สภาตั้งขึ้นพิจารณาเสร็จแล้ว**

 -ไม่มี

**ระเบียบวาระที่ ๕ เรื่องที่เสนอใหม่**

**๕.๑ การกำหนดสมัยประชุมสามัญ ประจำปี ๒๕62 และวันเริ่มสมัยประชุม**

**สามัญ สมัยแรกของปีถัดไป**

นายสุพล ศรีเคน ประธานสภา อบต. **-**ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ ข้อ ๒๑ การกำหนดสมัยประชุมสามัญประจำปี ระยะเวลาและวันเริ่มต้นประชุมสมัยสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ ๑๑ (๓) มาใช้บังคับ โดยอนุโลม ฯลฯ

 ข้อ ๑๑ (๓) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่า ปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน

การกำหนดสมัยประชุมและวันประชุมให้เป็นไปตามที่กฎหมายว่าด้วยองค์กรปกครองส่วน

ท้องถิ่นนั้นกำหนด

 พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ (รวมแก้ไขถึงฉบับที่ ๖ พ.ศ.๒๕๔๖) มาตรา ๕๓ “ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด”

 ฯลฯ

5

 สมัยประชุมสามัญสมัยหนึ่ง ๆ ให้มีกำหนดไม่เกินสิบห้าวัน แต่ถ้าขยายเวลาออกไปอีก จะต้องได้รับอนุญาตจากนายอำเภอ

นายชัยวัฒน์ จึงตระกูล ส.อบต.หมู่ที่ 15 -เสนอให้มีสมัยประชุมสามัญประจำปี 2562 จำนวน 4 สมัย กุมภาพันธ์นี้เป็นสมัยแรก สมัยที่ 2 เดือนมิถุนายน 2562 สมัยที่ 3 เดือนสิงหาคม 2562 สมัยที่ 4 เดือนพฤศจิกายน และปีถัดไป เดือนกุมภาพันธ์ 2563

นายสุด มากจันทึกส.อบต.หมู่ที่ 7 -ขอให้ที่ประชุมกำหนดวันเริ่มสมัยประชุม โดยพิจารณาจากห้วงระยะเวลาการทำงาน เช่น การรายงานผลการติดตามแผนพัฒนา การพิจารณาข้อบัญญัติงบประมาณรายจ่ายประจำปี ในเดือนสิงหาคม เป็นต้น

นางนิตญา ล้านสา นักวิเคราะห์ฯ -แนะนำที่ประชุมในเรื่องของการจัดทำแผนพัฒนาและข้อบัญญัติงบประมาณรายจ่ายประจำปี การเพิ่มเติมแผนพัฒนาจะพิจารณาถึงความจำเป็น จะกำหนดไม่ได้ การติดตามแผนพัฒนา ระเบียบล่าสุดให้ติดตามได้ปีละ 1 ครั้ง ภายในเดือนธันวาคม หากกำหนดสมัยประชุมในเดือนพฤศจิกายน ก็น่าจะทัน

นายสุพล ศรีเคน ประธานสภา อบต. -ปรึกษาต่อที่ประชุมในการกำหนดสมัยประชุม ประจำปี 2562 ให้มี 4 สมัย ดังนี้ สมัยแรก เริ่ม 11 กุมภาพันธ์ 2562 ที่กำหนดไว้แล้ว สมัยที่ 2 เริ่ม วันที่ 13 พฤษภาคม 2562 มีกำหนด 15 วัน สมัยที่ 3 เริ่มวันที่ 13 สิงหาคม 2562 มีกำหนด 15 วัน สมัยที่ 4 เริ่มวันที่ 13 พฤศจิกายน 2562 มีกำหนด 15 วัน และสมัยต่อไป ปี 2563 เริ่ม 13 กุมภาพันธ์ 2563

มีสมาชิกสภา อบต.ท่านใดจะเห็นต่างจากที่นำเสนอหรือไม่

ที่ประชุมสภา อบต. -ไม่มีการเสนอความเห็นอีก

นายสุพล ศรีเคน ประธานสภา อบต. -เมื่อไม่มีผู้ใดเสนอการกำหนดสมัยประชุม อีก จึงขอมติที่ประชุมในการกำหนดสมัยประชุมสามัญ ประจำปี ๒๕62และวันเริ่มสมัยประชุมสามัญ สมัยแรกของปีถัดไป คือปี 2563 ตามที่นำเสนอนั้น เห็นด้วยหรือไม่

มติที่ประชุมสภา อบต. -มีมติเสียงส่วนใหญ่ ให้กำหนดสมัยประชุมสามัญ ประจำปี ๒๕62 จำนวน 4 สมัย โดยกำหนดให้เริ่มสมัยประชุมสามัญ สมัยแรก ประจำปี ๒๕62 เริ่มวันที่ 11 เดือนกุมภาพันธ์ พ.ศ. ๒๕62 มีกำหนด ๑๕ วัน สมัยสามัญ สมัยที่ ๒ เริ่มวันที่ 13 เดือนพฤษภาคม พ.ศ. ๒๕62 มีกำหนด 15 วัน สมัยสามัญ สมัยที่ ๓ เริ่มวันที่ 13 เดือนสิงหาคม พ.ศ. ๒๕62 มีกำหนด 15 วัน สมัยสามัญ สมัยที่ ๔ เริ่มวันที่ 13 เดือนพฤศจิกายน พ.ศ. ๒๕62 มีกำหนด 15 วัน และกำหนดวันเริ่มประชุมสมัยสามัญ สมัยแรก ของปีถัดไป คือ ปี ๒๕63 เริ่มวันที่ 13 เดือนกุมภาพันธ์ พ.ศ. ๒๕63 มีกำหนด 15 วัน

**ระเบียบวาระที่ ๖ เรื่องอื่น ๆ**

นางเทวิกา คนคล่อง ส.อบต.หมู่ที่ ๖ -พูดถึงชาวบ้านที่เสียชีวิตจากการจมน้ำที่สระน้ำหมู่ที่ 6 ผู้เสียชีวิตมีอาชีพรับจ้าง ได้พักอยู่บริเวณสระน้ำนั้น การจัดการศพ ชาวบ้านหมู่ที่ 6 ได้ร่วมกันช่วยเหลือ ซึ่งทาง อบต.ก็มีโครงการฝึกอบรมฯ ไม่ได้ปล่อยปละละเลยแต่อย่างใด และในปีนี้วัดบ่อลูกรัง มีกำหนดเข้าปริวาสกรรม ในวันที่ 6 – 12 มีนาคม 2562 ได้รับการจัดสรรงบประมาณจาก อบต.ทุกปี

6

นายสุด มากจันทึก ส.อบต.หมู่ที่ 7 -ปรึกษาหารือ การจัดสรรงบประมาณสำหรับหมู่บ้านที่ไม่ได้รับการจัดสรรงบประมาณในข้อบัญญัติงบประมาณรายจ่ายประจำปี 2562 ผู้บริหารจะพิจารณาจัดสรรงบประมาณอย่างไร

นายชาญ โต๊ะสิงห์ นายก อบต. -จะพิจารณาจัดสรรงบประมาณให้ในส่วนของหมู่บ้านที่ไม่ได้รับการจัดสรรงบประมาณ แต่ต้องมีอยู่ในแผนพัฒนา

นายสุพล ศรีเคน ประธานสภา อบต. -การจัดสรรงบประมาณ บางครั้งเป็นเรื่องของภายในหมู่บ้าน ติดอยู่ที่ผู้นำ เปลี่ยนโครงการ ทำให้ไม่ตรงตามแผนพัฒนา

นางพรสิริ จันทร์หลุย ส.อบต.หมู่ที่ 2 -กรณีของหมู่ที่ 2 เหมือนกับหมู่ที่ 4 ผู้นำไม่ให้เอกสารเข่น รายงานการประชุม บางครั้งเรื่องจะตกมาที่สมาชิกสภา อบต.

นายสายชล กลัดบุบผา ปลัด อบต. - หลักการบริหารงบประมาณ ให้ใช้งบประมาณรายจ่ายประจำปีเท่านั้น และให้มีเงินสำรองจ่าย ไว้สำหรับกรณีฉุกเฉิน กรณีการใช้จ่ายเงินสะสม ต้องเป็นความเดือดร้อนของประชาชน และมีอยู่ในแผนพัฒนา เป็นโครงการทำแล้วต้องมีความถาวร และระบุจุดดำเนินการให้ชัดเจน เช่น จากบ้าน นาย ก. ถึง บ้านนาย ข. ปัจจุบันมีนโยบายของรัฐบาลให้ใช้เงินสะสม เพื่อดำเนินโครงการ/กิจกรรมที่มีส่วนผสมของอย่างพารา ถ้าไม่มีในแผนพัฒนา ให้อำนาจของนายก อบต.เสนอเพิ่มเติมแผนพัฒนาต่อที่ประชุมสภา อบต. โดยไม่ต้องผ่านขบวนการคณะกรรมการแผนพัฒนา และประชาคมตำบล และประกาศใช้แผนไม่น้อยกว่า 30 วัน

นางนิตญา ล้านสา นักวิเคราะห์ฯ -เมื่อเดือนกันยายน 2561 ที่ผ่านมาได้มีการประกาศใช้ระเบียบการจัดทำแผนฯเพิ่มเติม ฉบับที่ 3 เนื้อหาโดยสรุป คือ การติดตามประเมินผลแผนพัฒนา จากปีละ 2 ครั้ง เป็นปีละ 1 ครั้ง ภายในเดือนธันวาคมของทุกปี การเพิ่มเติมทั่วไปต้องจัดทำตามกระบวนการเดิม คือ ผ่านคณะกรรมการสนับสนุนแผนฯ คณะพัฒนาฯ และประชาคมตำบล แล้วเสนอให้สภา อบต.เห็นชอบ ส่วนการแก้ไขที่ไม่ใช่สาระสำคัญให้เป็นอำนาจนายก อบต. การเพิ่มเติมโครงการตามนโยบาย ตั้งแต่ระดับกระทรวงจนถึงรัฐบาล รวมถึงรัฐพิธี ราชพิธีต่างๆ เป็นอำนาจนายก อบต. โดยการเสนอให้สภาเห็นชอบและประกาศใช้ไม่น้อยกว่า 30 วัน

นายชัยวัฒน์ จึงตระกูล ส.อบต.หมู่ที่ 15 -การปรับปรุงแผนพัฒนาอยู่ในช่วงไหน

นางนิตญา ล้านสา นักวิเคราะห์ฯ -ไมได้กำหนดไว้ อยู่ที่ความต้องการของประชาชน

นายสุพล ศรีเคน ประธานสภา อบต. -มีสมาชิกสภา อบต.และผู้เข้าร่วมประชุมท่านใด มีเรื่องอื่นๆ จะเสนออีกหรือไม่ ถ้าไม่มีขอปิดประชุมไว้เพียงเท่านี้

**ปิดประชุมเวลา ๑๓.๓๐ น.**

ลงชื่อ สายชล กลัดบุบผา ผู้บันทึกรายงานการประชุม

 ( นายสายชล กลัดบุบผา )

 เลขานุการสภาองค์การบริหารส่วนตำบลคลองหินปูน

ลงชื่อ สุพล ศรีเคน ผู้บันทึกรายงานการประชุม

 ( นายสุพล ศรีเคน )

 ประธานสภาองค์การบริหารส่วนตำบลคลองหินปูน

**ตรวจแล้วถูกต้อง**

**ลงชื่อ...........................................ประธานกรรมการ**

**ลงชื่อ...........................................รองประธานกรรมการ**

**ลงชื่อ...........................................กรรมการ**

**ลงชื่อ..........................................กรรมการ/เลขานุการ**